סוזי קגן

סוזי קגן (נולדה ב-1966)) היא אשת חינוך וטיפול ישראלית. מומחית בינלאומית לטיפול במשחק בילדים, מטפלת זוגית ופרטנית במתבגרים ומבוגרים. מכהנת כראש תחום טיפול במשחק ביחידה ללימודי המשך של בית הספר לעבודה סוציאלית באוניברסיטת בר-אילן, ומייסדת העמותה לטיפול ולקידום המשחק בישראל (עלו"ה).

ביוגרפיה
קגן נולדה בתל אביב ובגיל שנה עברה לעיר אילת, שם גדלה כילדה בכורה לשני אחים נוספים. בשנת 1984 התגייסה לצה"ל ושירתה כסייעת לרופא שיניים בחיל הרפואה.

בשנת 1987 החלה את לימודיה בפקולטה לחקלאות של האוניברסיטה העברית ברחובות, ועברה הסבה לתואר ראשון בהוראה (B.Ed) עם התמחות בביולוגיה, כימיה ופיזיקה במכללת דוד ילין בירושלים. בשנת 1998 השלימה לימודי תואר שני (M.A) בייעוץ חינוכי באוניברסיטת דאלאס הבפטיסטית שבטקסס, ארצות הברית.
בשנת 2003 קיבלה את התואר דוקטור (Counseling and Higher Education) מאוניברסיטת צפון טקסס (כותרת עבודת הדוקטורט שלה: Short Term Child-Centered Play Therapy Training with Israeli School Counselors and Teachers).

החל משנת 2006 עובדת כמרצה ביחידה ללימודי המשך של בית הספר לעבודה סוציאלית באוניברסיטת בר-אילן, ומכהנת כראש תחום הטיפול במשחק. בשנת 2007 ייסדה את העמותה לטיפול ולקידום המשחק בישראל (עלו"ה) ואף שימשה כיו"ר העמותה במשך חמש שנים.

בשנת 2010 הקימה קגן, בשיתוף אוניברסיטת בר-אילן ובית החולים שניידר, את תחום "מומחה לעולמו הבריא של הילד החולה" (Child’s Life Specialist) – תוכנית לימוד אשר מיועדת לעובדים בתחום החינוך המיוחד, עובדים סוציאליים, מטפלים, ליצנים רפואיים ואחיות. התוכנית מכשירה אנשי מקצוע לפתח ולעודד אצל הילד החולה מיומנויות שונות של התמודדות עם החיים בצל המחלה, האשפוז והחזרה אל השגרה, ולספק לו תמיכה רגשית ומשפחתית בתהליך ההחלמה. התוכנית מיושמת בכל בתי החולים לילדים בישראל.

בשנת 2012 פיתחה קגן עבור שירות בתי הסוהר את שיטת "משחקשר", שיטה המלמדת אסירים לבנות קשר הורי עם ילדיהם באמצעות משחק. התוכנית מיועדת לאסירים שנשפטו לשנים רבות ומיושמת בכל בתי הכלא במדינת ישראל, כחלק מהתוכנית לשיקום אסירים. בנוסף הקימה קגן, יחד עם שירות בתי הסוהר, פינות משחק לילדי האסירים המבקרים בכלא.

קגן היא מפתחת "שיטת ד"ר קגן להורות מעשית" אשר מתבססת על תורת ה- Filial Therapy ומיועדת להורים לילדים בגילאי 3–10. מטרת השיטה היא לחזק את הקשר בין ההורים לילדיהם באמצעות משחק.

בתקשורת
קגן הגישה בעבר, יחד עם אוראל עמית, את תוכנית הרדיו השבועית "על השולחן", שעסקה בנושאי ייעוץ, טיפים ופתרונות בתחומים רגשיים שונים. בנוסף, היא מרבה להתראיין ולהתארח בתוכניות טלוויזיה ובמדיה הכתובה והדיגיטלית על מנת לחוות דעה מקצועית בנושאים הקשורים בחינוך וטיפול בילדים. כמו כן כתבה בעבר טורים בנושא חינוך באתר ynet.

הוקרה
בשנת 1998 נבחרה להיות שגרירה של כבוד על ידי אוניברסיטת דאלאס הבפטיסטית.

פרסומים בולטים 
<div class="mw-content-ltr">
Kagan, Suzi. Short term Child Centered Play Therapy Training with School Counselors. International Journal of Play Therapy. 2009.

<div class="mw-content-ltr">
Kagan, Suzi. Filial Therapy with Israeli Parents in North Texas. Association for Play Therapy, INC Journal. 2003.

<div class="mw-content-ltr">
Kagan, Suzi. Short term Child Centered Play Therapy Training with School Counselors and teachers in Israel. Dissertation, University of North Texas. 2003.

<div class="mw-content-ltr">
Kagan, Suzi. Filial Over the Phone with Traumatized Children in Israel. Association for Play Therapy, INC Journal. 2003.

קישורים חיצוניים
 ד"ר סוזי קגן באתר אוניברסיטת בר-אילן
 
 סוזי קגן, "כדאי לריב דווקא ליד הילדים" באתר mako, 24 באוגוסט 2017

הערות שוליים

יועצים חינוכיים
חוקרי התפתחות ילדים
מייסדות עמותות ישראליות
יזמות חברתיות ישראליות
יזמים חברתיים ישראלים
בוגרות האוניברסיטה העברית בירושלים: הפקולטה לחקלאות
בוגרי האוניברסיטה העברית בירושלים: הפקולטה לחקלאות
בוגרות המכללה האקדמית לחינוך ע"ש דוד ילין
בוגרי המכללה האקדמית לחינוך ע"ש דוד ילין
בוגרות אוניברסיטאות ומכללות בארצות הברית
ישראליות שנולדו ב-1966
ישראלים שנולדו ב-1966